Mišići.
Imamo ih preko 600.
Čine između jedne trećine i polovine mase naših tela,
i zajedno sa vezivnim tkivima,
povezuju nas, drže nas uspravnim i pomažu nam da se krećemo.
Bez obzira da li je bodibilding vaš hobi,
mišićima je potrebna vaša stalna pažnja
jer način na koji se ophodite prema njima svakog dana
određuje to da li će splasnuti ili će narasti.
Recimo da stojite pred vratima, spremni da ih otvorite.
Vaš mozak i mišići savršeno usklađeno vam pomažu da ovo ostvarite.
Prvo, vaš mozak šalje signal motornim neuronima u vašoj ruci.
Kada oni prime ovu poruku, pale se
i mišići se skupljaju i opuštaju,
što vuče kosti u vašoj ruci i stvara neophodni pokret.
Što je izazov veći, to je jači signal u mozgu
i veći je broj motornih jedinica u akciji koje vam pomažu da ostvarite zadatak.
Ali šta ako su vrata od čistog gvožđa?
Ovde sami mišići vaše ruke
neće moći da stvore dovoljno pritiska da se ona otvore,
tako da vaš mozak priziva ostale mišiće u pomoć.
Namestite stopala, zategnete stomak i ukočite kičmu,
stvarajući dovoljno sile da ih otvorite.
Vaš nervni sistem je samo iskoristio ostale resurse koje već imate,
druge mišiće,
kako bi iznašao rešenje.
Dok se ovo sve dešava,
vlakna vaših mišića prolaze kroz drugu vrstu ćelijske promene.
Kako ih izlažete naporu, dobijaju mikroskopska oštećenja,
što je u ovom kontekstu dobra stvar.
Kao odgovor na to, povređene ćelije ispuštaju upalne molekule, citokine,
koji aktiviraju imuni sistem koji popravlja povredu.
Ovde se dešava magija rasta mišića.
Što je veća ozleda mišićnog tkiva,
vašem telu će biti potrebno više da se oporavi.
Posledični ciklus oštećenja i oporavljanja
na kraju mišiće čini većim i jačim
jer se prilagođavaju sve većim zahtevima.
Pošto su naša tela već prilagođena većini svakodnevnih aktivnosti,
one uglavnom ne proizvode dovoljno opterećenja
da stimulišu novi rast mišića.
Kako bi se izgradili novi mišići kroz proces zvani hipertrofija,
naše ćelije moraju da se izlože većem naporu nego što je uobičajeno.
Zapravo, ako stalno ne izlažete svoje mišiće nekom otporu,
oni će se skupiti,
što je poznato kao mišićna atrofija.
Nasuprot tome, izlaganje mišića veoma visokom naponu,
naročito dok se mišići istežu,
što je poznato kao ekscentrično skupljanje,
stvaraju se efektivni uslovi za novi rast.
Ipak, mišići se oslanjaju na više od same aktivnosti kako bi rasli.
Bez pravilne ishrane, hormona i odmaranja,
vaše telo nikada ne bi moglo da popravi oštećena mišićna vlakna.
Protein u našoj ishrani čuva mišićnu masu
tako što daje gradivne materijale za novo tkivo
u obliku aminokiselina.
Adekvatno unošenje proteina, zajedno sa prirodnim hormonima,
poput faktora za rast - insulina i testosterona,
pomažu da se telo prebaci u stanje gde se tkivo popravlja i raste.
Ovaj ključni proces popravke uglavnom se dešava kada odmaramo,
naročito noću dok spavamo.
Pol i godine utiču na ovaj mehanizam popravke,
zbog čega mladi muškarci sa više testosterona
imaju prednost u rastu mišića.
Genetski faktori takođe imaju udela u sposobnosti rasta mišića.
Neki ljudi imaju robusnije imune reakcije na oštećenja mišića
i bolje popravljaju i zamenjuju oštećena mišićna tkiva,
povećavajući svoj potencijal za rast mišića.
Telo odgovara na zahteve koje pred njega stavite.
Ukoliko mišiće pokidate, pravilno jedete, odmarate se i ovo ponovite,
stvorićete uslove da vaši mišići narastu što je više moguće.
Sa mišićima je kao sa životom:
smislen rast zahteva izazove i napor.